L'Eliana ha commemorat la Setmana d'Alzheimer amb dos dies plens d'actes dedicats a les persones majors.
Sin fecha

Els actes, que van tindre lloc els dies 20 i 21 de setembre, van tractar de celebrar el Dia Mundial de l’Alzheimer a l'Eliana sense deixar de reivindicar una major visibilització d’esta malaltia i la seua prevenció. D'altra banda, es tractava de fer gaudir als nostres majors amb activitats estimulants com ara la música, el cant o la poesia, per a garantir que, encara que puguen oblidar el passat, puguen viure el seu present amb felicitat.

El dia 20 de setembre va tindre lloc el primer acte, "Música per a la felicitat", un taller intergeneracional per als majors de les residències de l'Eliana junt amb alumnes del Col•legi Helios, en el Centre de Formació de Persones Adultes. Una jornada per la concienciació dels joves amb aquesta patologia, i sobretot, per a què els majors activaren la seua sensibilitat per la música.

El dia 21 es va commemorar el Dia Mundial de l’Alzheimer, amb una trobada de majors a la Plaça del País Valencià amb actuacions musicals i poesia, a càrrec de persones pertanyents a les Residències de majors de l'Eliana i de la Jam Poètica. A més, es va instal•lar un rasclet solidari en favor de l'Associació de Familiars d'Alzheimer de València, i van estar presents també l'alumnat del Cicle Formatiu d'Atenció a la Dependència de l'IES l'Eliana.

La Regidora de Polítiques Socials, Cristina Díaz, ha destacat que “un any més se celebra aquest dia reivindicant una atenció sociosanitària efectiva, que valore la dignitat de les persones que pateixen Alzheimer, així com la dels seus familiars, amics i cuidadors, que viuen la malaltia amb dolor i patiment”.